***PUT U SMILJAN, KRASNO I KUTEREVO***

Srijeda je, 21. listopad. Krećem u školu, sve si mislim kako je napokon i kraj listopada, dočekali i mi osmaši terensku nastavu. Oblaci nad nebom kroče, Sunce se skriva. No tmurno i oblačno vrijeme mi ne umanjava radost što idem na izlet. Smjestila sam se u bus, krećemo. Putem je sve odlično, sluša se glazba, naslikava se, atmosfera je odlična. Nakon pola puta, stajemo na kratku pauzu da si nešto svatko pojede, popije. Uživam u pogledu koji mi je pred očima, priroda. Nastavljamo put prema odredištu. Stižemo i u Liku, gorski dio Republike Hrvatske. Kroz prozore autobusa mogla sam vidjeti predivan prizor, šume, livade, polja, rijeke, ljepote Lijepe naše. Ubrzo stižemo na naše odredište, Smiljan. Uočila sam stare zgrade, livade pune raznovrsnih cvijeća. Stižem i do kuće u kojoj je nekoć živio Nikola Tesla. Odmah pokraj kuće nalazi se pravoslavna crkva, a pokraj crkve pravoslavno groblje. Obišli smo kuću izvana, ali i iznutra, saznala sam neke nove stvari koje nisam znala o Nikoli Tesli. Izlazim iz kuće, stajem, želim uživati u predivnome pogledu. Uputila sam se nakon toga prema jednoj zgradi u kojoj sam pogledala kratki film o životu Nikole Tesle. Nakon filma, sjela sam u park, tamo sam provela kratko vrijeme sa prijateljima. Krećemo prema Kuterevu. Ubrzo stižemo kod utočišta za medvjede, gdje nas je dočekala jedna djevojka koja nam je bila vodič. Provela nas je kroz utočište. Nakon toga uputili smo se i prema zadnjem odredištu, mjestu na Velebitu, Krasnu. Krasno je jedno malo mjesto, gdje se nalazi jedna stara Crkva. Primjetila sam da je ta crkva inače drugačija od današnjih, po tome i znam da je stara crkva. Ušli smo unutra, odlučili smo se pomoliti. Nakon molitve popeli smo se na jedno brdo, koje nije bilo tako strmo. Na tome brdu nalazi se jedan restoran, u kojemu smo si popili vruću čokoladu. Ahh, vruća čokolada podsjeća me na zimu, hladno vrijeme, topla odjeća, snijeg, po meni najljepše doba godine. Ubrzo smo se uputili natrag u Zagreb, nakon puta od 3 sata sa kratkom pauzom, stigli smo na parking škole oko 19.30 sati.   
 Svidio mi se izlet, vidjela sam mnoge ljepote Like, a samo društvo je bilo odlično. Sve bih to voljela ubrzo ponoviti.

Tea Barišić, 8. a